Page:The poems of Gaius Valerius Catullus - Francis Warre Cornish.djvu/58

 quare refectus maximas tibi grates ago, meum quod non es ulta^peccatum. nee deprecor iam, si nefaria scripta Sesti recepso, quin gravedinem et tussim non mi, sed ipsi Sestio ferat frigus, qui tunc vocat me, cum malum librum legi

Acmen Septimius suos amores tenens in gremio ' mea ' inquit 'Acme, ni te perdite amo atque amare porro omnes sum assidue paratus annos quantum qui pote plurimum perire, solus in Libya Indiaque tosta caesio veniam obvius leoni.' hoc ut dixit, Amor, sinistra, f ut antef dextra, sternuit approbationem. at Acme leviter caput reflectens et dulcis pueri ebrios ocellos illo purpureo ore saviata ' sic ' inquit ' mea vita Septimille, huic uni domino usque serviamus, ut multo mihi maior acriorque ignis mollibus ardet in medullis.' hoc ut dixit, Amor, sinistram ut ante, dextram sternuit approbationem. nunc ab auspicio bono profecti mutuis animis amant amantur. unam Septimius misellus Acmen mavolt quam Syrias Britanniasque: uno in Septimio fidelis Acme facit delicias libidinesque. quis ullos homines beatiores vidit, quis Venerem auspicatiorem?